CELEX: 22008D0041
Language: hr
Date: 2008-04-25 00:00:00
Title: Odluka Zajedničkog odbora EGP-a br. 41/2008 od 25. travnja 2008. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 054
            
            
               HR
            
            
               Službeni list Europske unije
            
            
               192
            
         22008D0041
   
               L 223/31
            
            
               SLUŽBENI LIST EUROPSKE UNIJE
            
            
               25.04.2008.
            
         
      ODLUKA ZAJEDNIČKOG ODBORA EGP-a
   br. 41/2008
   od 25. travnja 2008.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.
   budući da:
   
               (1)
            
            
               Prilog I. Sporazumu izmijenjen je Odlukom Zajedničkog odbora EGP-a br. 1/2008 od 1. veljače 2008. (1)
               
            
         
               (2)
            
            
               Uredbu Komisije (EZ) br. 1266/2007 od 26. listopada 2007. o provedbenim pravilima za Direktivu Vijeća 2000/75/EZ s obzirom na kontrolu, sustavno praćenje, nadziranje i ograničenje kretanja određenih životinja prijemljivih vrsta u odnosu na bolest plavog jezika treba unijeti u Sporazum (2).
            
         
               (3)
            
            
               Uredba (EZ) br. 1266/2007 stavlja izvan snage Odluku Komisije 2005/393/EZ, koja je unijeta u Sporazum, i koja se, stoga, treba staviti izvan snage sukladno Sporazumu (3),
            
         
               (4)
            
            
               Ova se Odluka ne primjenjuje na Island i Lihtenštajn,
            
         ODLUČIO JE:
   Članak 1.
   Poglavlje I. Priloga I. Sporazuma mijenja se kako slijedi:
   
               1.
            
            
               U dijelu 3.2. iza točke 39. (Odluka Komisije 2007/598/EZ) umeće se sljedeća točka:
               
                           „40.
                        
                        
                           
                              32007 R 1266: Uredba Komisije (EZ) br. 1266/2007 od 26. listopada 2007. o provedbenim pravilima za Direktivu Vijeća 2000/75/EZ s obzirom na kontrolu, sustavno praćenje, nadziranje i ograničenje kretanja određenih životinja prijemljivih vrsta u odnosu na bolest plavog jezika (SL L 283, 27.10.2007., str. 37.).
                           Ovaj se akt ne primjenjuje na Island.”
                        
                     
         
               2.
            
            
               Tekst točke 33. (Odluka Komisije 2005/393/EZ) u dijelu 3.2. briše se.
            
         Članak 2.
   Tekst Uredbe (EZ) br. 1266/2007 na norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 26. travnja 2008., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 25. travnja 2008.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 154, 12.6.2008., str. 1.
   
      (2)  SL L 283, 27.10.2007., str. 37.
   
      (3)  SL L 130, 24.5.2005., str. 22.
   
      (4)  Ustavni zahtjevi nisu navedeni.